Soovitus: NÕUKOGU OTSUS Horvaatia ühinemise kohta Euroopa Liidu lepingu artikli K.3 lõike 2 punktil c põhineva Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitleva 26. mai 1997. aasta konventsiooniga /* COM/2014/0661 final - 2014/0322 (NLE) */





SELETUSKIRI 2011. aasta Horvaatia Vabariigi ühinemisaktiga[1] on ette nähtud lihtsustatud süsteem Horvaatia ühinemiseks konventsioonidega (ja protokollidega), mille liikmesriigid on sõlminud Euroopa Liidu lepingu artikli 34 (varem Euroopa Liidu lepingu artikkel K.3) alusel. Ühinemisakti artikli 3 lõikes 4 ja artikli 3 lõikes 5 on sätestatud, et Horvaatia ühineb konventsioonide ja protokollidega vastavalt ühinemisaktile. Ühinemisakti artikli 3 lõikes 5 on sätestatud, et selle jaoks võtab nõukogu vastu otsuse, et määrata kindlaks kuupäev, millest alates kõnealused konventsioonid Horvaatia suhtes jõustuvad, ning et teha neis konventsioonides kõik uue liikmesriigi ühinemiseks vajalikud kohandused (mille hulka kuulub igal juhul konventsioonide vastuvõtmine horvaadi keeles, et need versioonid oleksid võrdselt autentsed). Nõukogu tegutseb komisjon soovitusel, olles konsulteerinud Euroopa Parlamendiga. Ühinemisakti I lisas on loetletud asjakohased konventsioonid ja protokollid. Nimekirja kuulub ka Euroopa Liidu lepingu artikli K.3 lõike 2 punktil c põhinev Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitlev 26. mai 1997. aasta konventsioon. Käesolev komisjoni soovitus nõukogu otsuse kohta on ette nähtud kohanduste tegemiseks, mis on vajalikud seoses Horvaatia ühinemisega eespool nimetatud konventsiooniga vastavalt ühinemisakti artikli 3 lõikele 4 ja artikli 3 lõikele 5. 2014/0322 (NLE) Soovitus: NÕUKOGU OTSUS Horvaatia ühinemise kohta Euroopa Liidu lepingu artikli K.3 lõike 2 punktil c põhineva Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitleva 26. mai 1997. aasta konventsiooniga EUROOPA LIIDU NÕUKOGU, võttes arvesse Euroopa Liidu lepingut, võttes arvesse Horvaatia ühinemislepingut, võttes arvesse Horvaatia ühinemisakti (edaspidi „ühinemisakt”), eriti selle artikli 3 lõiget 5, võttes arvesse Euroopa Komisjoni soovitust[2], võttes arvesse Euroopa Parlamendi arvamust[3] ning arvestades järgmist: (1) Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitlevale konventsioonile (edaspidi „ametnike korruptsiooni vastane konventsioon”) kirjutati alla 26. mail 1997. aastal ning see jõustus 28. septembril 2005. aastal. (2) Ühinemisakti artikli 3 lõikes 4 on sätestatud, et Horvaatia ühineb konventsioonide ja protokollidega, mis on sõlmitud liikmesriikide vahel ning loetletud ühinemisakti I lisas, mis sisaldab muu hulgas Euroopa ühenduste ametnike või Euroopa Liidu liikmesriikide ametnikega seotud korruptsiooni vastast võitlust käsitlevat konventsiooni. Need jõustuvad Horvaatia suhtes nõukogu määratud kuupäeval. (3) Ühinemisakti artikli 3 lõike 5 kohaselt teeb nõukogu kõnealuste konventsioonide ja protokollidega ühinemise tõttu nõutavad kohandused, ON TEINUD JÄRGMISE OTSUSE: Artikkel 1 Ametnike korruptsiooni vastane konventsioon jõustub Horvaatia suhtes käesoleva otsuse vastuvõtmisele järgneva kuu esimesel päeval. Artikkel 2 Ametnike korruptsiooni vastase konventsiooni horvaadikeelne tekst, mis on lisatud käesolevale otsusele, on autentne samadel tingimustel kui ametnike korruptsiooni vastase konventsiooni tekst muudes ELi ametlikes keeltes. Artikkel 3 Käesolev otsus jõustub 20ndal päeval pärast selle avaldamist Euroopa Liidu Teatajas. Brüssel, Nõukogu nimel eesistuja [1] ELT L 112, 24.4.2012, lk 6–110. [2] ELT C ..., ..., lk … [3] ELT C ..., ..., lk … “Translation of the Annex is not required for adoption as, as stated in the main act, the Annex concerns the Croatian language version only.”